Discussió:Guerra del Francès

message: Sobre l'article de monuments sobre la guerra del francès a catalunya, entenc que més aviat es podria fer un nou article per llistar els monuments i posar-hi les informacions bàsiques i, en tot cas, quan tinguem almenys cinc monuments descrits (que cada un d'ells podria ser un article: per exemple, "Monument al timbaler del Bruc al Bruc") llavors es poden convertir en articles independents dins la categoria "Monuments de la guerra del francès a Catalunya". No acabo de veure massa bé com crear una nova categoria, però quan ho hagi de fer, ja ho preguntaré. Si no ho he entès bé, llavors demanaria aclariments.
Gràcies.
__________
{{sense signar|Mojuel|15:10, 29 jul 2008 (CEST)}}
Fonts:
Història de Catalunya, Pierre Vilar. Ed. 62. Barcelona 1988.
Historia, Josep Fontana. Ed Grijalbo, Barcelona 1982.
Revista Avenç.

message: Al text s'afirma que "Les primeres tropes franceses entren a Catalunya el 9 de febrer de 1808". Ara bé, per a major precisió i donat que la Catalunya nord ja estava ocupada per tropes franceses abans d'aquesta data, seria millor "Les primeres tropes franceses entren a Espanya per Catalunya el 9 de febrer de 1808".
replies: text: :Aquí hi ha una incongruència més que s'afegeix a les que ja han ressenyat altres usuaris. Si, després del Tractat de Fontainebleau, l'1 de desembre de 1807 els francesos ocupen Lisboa per terra, hi han d'haver arribat a través del Regne d'Espanya i, per tant, està clar que l'entrada de l'exèrcit imperial es produeix molt abans de l'inici oficial de l'ocupació, pel consentiment o bé la impotència (o les dues coses) de les autoritats espanyoles. La guerra comença, de fet, com ha explicat a bastament la historiografia, quan es produeixen les primeres reaccions violentes de resistència contra el francès, reconegut ja com l'ocupant i no com l'aliat.--Climent Sostres (disc.) 14:54, 30 des 2009 (CET)

message: La següent frase: _"Les Corts reemplacen Lacy per Copons el febrer de 1813." té un link incorrecte pel que fa al tal Copons, perquè ara mateix apunta al poble d'aquest nom. No ho he pogut arreglar perquè no sé com es deia el governador. Hi afegeixo que la frase és ambígua i ja no estic segur de quin bàndol era cadascú.--Pere prlpz 19:32, 2 abr 2007 (CEST)
thread_title: Quin Copons?

message: Us recorde que el català es parla a més llocs a banda de Catalunya, per això crec que hauria de ampliar-se la informació al País Valencià i les illes Balears o retallar informació de Catalunya.(Soc valencià, i pel que tinc entés, aci hi va haver una resistencia important contra els francessos,que a l'article no apareix)
replies: text: Ho pots escriure tu mateix.--Lohen11 15:16, 5 nov 2007 (CET)

text: De tota manera poso la plantilla d'inacabat perquè clarament li manquen molts continguts--Panotxa 19:42, 5 nov 2007 (CET)
thread_title: Només Catalunya

message: Ei, que no era francès, sino un dels capitostos dels locals (tot i que entre 1803 i 1808 havia estat amb els francesos, en esclatar la insurrecció va desertar d'ells per anar a lluitar amb els d'aquí). Ho hagués canviat jo mateix si això estigués en el text, però dins del requadre, i amb la bandereta, no sé com fer-ho.Cordials salutacions.--Juliochoa (discussió) 10:10, 5 març 2008 (CET)
Ja està. Sembla que me n'he sortit--Juliochoa (discussió) 21:01, 11 març 2008 (CET)
thread_title: Luis de Lacy y Gautier

message: Voldria introduir una categoria o apartat dins l'article Guerra del Francès que sigui "Monuments commemoratius de la Guerra del Francès" per convidar els vikipedistes a participar-hi, amb els monuments del seu entorn. Però no sé si és millor fer-ho dins l'entrada Guerra del Francès o bé crear un nou article.
replies: text: Depèn del que vulguis fer. Si és un apartat curt sobre molts monuments potser es podria incloure aquí. Si és una llista exhaustiva potser hauria d'anar a llista de monuments commemoratius de la Guerra del Francès (o llista de monuments commemoratius de la Guerra del Francès a Catalunya o on sigui). Si el que vols fer articles sobre cada monument (amb contingut suficient per ser un article decent), aleshores només cal que quan en tinguis cinc hi posis :categoria:Monuments commemoratius de la Guerra del Francès.--Pere prlpz (discussió) 16:11, 24 jul 2008 (CEST)
thread_title: Monuments

message: L'objectiu de :plantilla:Incomplet no és senyalar els articles que ni tan sols són "esborranys coherents"? Si és aquest el cas, no hauria de tenir la plantilla d'incomplet, perquè l'article és en si mateix un tot coherent, em sembla. Ferbr1 (discussió) 03:07, 29 març 2009 (CEST)
replies: text: D'acord. La trec. Una altra cosa és que aquí a la discussió es poden suggerir millores.--Pere prlpz (discussió) 09:40, 29 març 2009 (CEST)
thread_title:  Incomplet? 

message: No és just que s'unifiqui el nom de la Guerra del Francès amb el de la Independència quan està plenament demostrat que varen ser dos conflictes totalment diferents, amb el mateix objectiu sí (l'expulsió dels francesos), però aquest article unifica el conflicte a tot l'Estat com un de sol (Guerra de la Independència espanyola) quan, si bé varen ser dos conflictes simultanis, tenien connotacions polítiques diferents. Pel conflicte espanyol amb el nom ja ho diu tot Guerra de la Independència, l'altre el català, amb una clara pretenció secessionista per part dels dos estats/imperis en conflicte, sense oblidar que també hi havia botiflers i afrancesats i amb una clar objectiu de recuperació o restitució dels antics privilegis, lleis i constitucions perdudes quasi un segle abans. I aiò lamentablement no s'anomena enlloc. --Granot-Puixalà (disc.) 17:28, 2 maig 2010 (CEST)
Estic d'acord. No és per atzar que Napoleó annexiona Catalunya de la manera que ho va fer, amb consciència del passat del Principat, manifesta, per exemple i entre d'altres, en la declaranció de la bandera catalana quatribarrada com a cooficial juntament amb la Francesa i l'oficialització del català.
Caldria fer esment, sens dubte i per ser fidels a la realitat, a l'existència del sector afrancesat català del conflicte.--Monturiol (disc.) 20:26, 9 nov 2010 (CET)
El que està plenament demostrat és que va ser un únic conflicte en tot el territori espanyol, inclosa Catalunya. I està també plenament demostrat que a Catalunya lluitaven per la independència d'Espanya contra la invasió de les tropes franceses liderades per Napoleó. Per tant, la denominació de Guerra del Francès és una tergiversació més de la Història amb un tarannà nacionalista català i d'anomenar de manera incorrecta, doncs en tot cas s'hauria d'haver dit Guerra contra el Francès, però sembla que el terme "contra el Francès" no sóna prou bé.
thread_title:  Guerra del Francès vs Guerra de la Independència 

message: Em sembla que al "Empecinado" li deien així perquè aquest renom el portaven els del seu poble i que, després, va sortir en castellà l'adjectiu "empecinado" i el verb "empecinarse" en al.lusió a aquest guerriller i no a l'inrevès. Per tant, em sembla que no és correcte traduir-lo al català com a "entossudit".
replies: text: El problema no és de què vol dir sinó de com l'anomenen les fonts fiables en català. Com que l'Enciclopèdia () no li tradueix el malnom, i aquest criteri també el seguim a l'article Juan Martín Díez, l'he deixat en castellà també en aquest article.--Pere prlpz (disc.) 19:37, 28 abr 2014 (CEST)
thread_title: Possible traducció incorrecta